Rekordtemperatuur vir dorp in die Wes-Kaapŉ Dorp in die Wes-Kaap het tot dusver die hoogste temperatuur vir Desember in die land aangeteken. ŉ Senior weervoorspeller, Ezekiel Sebego, sê Vredendal het op 4 Desember ŉ rekordtemperatuur van 45,7 °C aangeteken. Dit is dié dorp se hoogste aangetekende temperatuur nog. Die vorige hoogste temperatuur is op 7 Desember 2008 aangeteken toe die kwik tot 45,5 °C gestyg het. Vredendal se temperatuur het Maandag op ŉ koeler 28 °C gestaan. Vioolsdrif, ŉ klein dorpie in Namakwaland op die oewer van die Oranjerivier, het Saterdag die tweede hoogste temperatuur vir die maand aangeteken met 42,5 °C. Die derde hoogste temperatuur is Sondag by die Augrabiese Valle in die Noord-Kaap aangeteken waar die kwik tot 42,4 °C gestyg het. Intussen sê Sebego dat mense in Gauteng, Vrystaat, Noordwes, Limpopo, Mpumalanga en KwaZulu-Natal ŉ nat Kersfees te wagte kan wees.